ნიდერლანდების საფეხბურთო თასი
ნიდერლანდების საფეხბურთო თასი (ნიდერლ. KNVB beker) — ყოველწლიური სათასო შეჯიბრება ნიდერლანდების საფეხბურთო გუნდებს შორის, რომელსაც ატარებს ნიდერლანდების ფეხბურთის ასოციაცია. გათამაშება პირველად ჩატარდა 1898–99 სეზონში. მისი გამარჯვებული კვალიფიკაციას გადის ნიდერლანდების სუპერთასზე და უეფა-ს ევროპის ლიგაზე. ტურნირის ისტორიაში ყველაზე წარმატებული კლუბია ამსტერდამის „აიაქსი“, რომელმაც 18-ჯერ მოიპოვა ტიტული. მოქმედი გამარჯვებულია როტერდამის „ფეიენორდი“.